पाएं अपने शहर की ताज़ा ख़बरें और फ्री ई-पेपरडाउनलोड करें
नरपतगंज प्रखंड के इंडो नेपाल सीमा सड़क घूरना बसमतिया मार्ग में गुरुवार की देर शाम मकई लदे ट्रैक्टर ट्राली की चपेट में आने से 50 वर्षीय राजेंद्र पासवान की घटनास्थल पर हीं मौत हो गई। मृतक की पहचान घूरना थाना क्षेत्र के बबुआन पंचायत के वार्ड 10 निवासी 50 वर्षीय राजेंद्र पासवान के रूप में की गई है। जानकारी के अनुसार मृतक व्यक्ति किसी काम से घर के बगल जा रहा था इसी दौरान बसमतिया से तेज गति से आ रही मकई लोड ट्रैक्टर ट्राली के चपेट में राजेंद्र पासवान आ गया। जिससे उसकी मौत घटनास्थल पर ही हो गई। इस घटना को लेकर गांव में कोहराम मचा हुआ है। पूरे गांव में शोक का माहौल बना हुआ है। घूरना थानाध्यक्ष भुटकुन राय ने बताया कि घटना की सूचना मिलने पर पुलिस पहुंची परंतु मृतक के परिजन ने कोई कार्रवाई करवाने से इंकार कर दिया।
मृतक के परिजन ने ट्रैक्टर मालिक से किया समझौता
मौके पर मौजूद मृतक के परिजन व गणमान्य लोगों ने पोस्टमार्टम व कोई कार्रवाई से इनकार कर दिया। मृतक के परिजन व ट्रैक्टर मालिक से आपसी सामंजस होने के कारण पुलिस बल घटनास्थल से वापस आ गई। ट्रैक्टर ट्राली मृतक के गांव के बगल के ही विजय पासवान का बताया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn